# Adelante Andalucía

Adelante Andalucía (en català, Endavant Andalusia) és una organització política andalusa formada com a coalició política per les eleccions al Parlament d'Andalusia de 2018 de la combinació dels partits polítics Podemos Andalucía, Izquierda Unida-Los Verdes-Convocatoria por Andalucía, Izquierda Andalucista i Primavera Andaluza.
La coalició fou presentada el divendres 27 de juliol de 2018 a Andalusia. La marca fou feta en contra les directrius establertes pel líder del partit estatal Podem. Finalment fora de la coalició quedà Equo, que digué que hi faltava pluralitat en aquesta.
Després de les Eleccions al Parlament d'Andalusia de 2018, la coalició aconseguí representació al Parlament andalús, tenint una representant (Ana Naranjo) a la Mesa del Parlament sense vot i amb veu.
De cara les eleccions generals del 10 de novembre, Adelante Andalucía va voler presentar-se com una marca diferenciada, entrant en conflicte amb IU i Pablo Iglesias, sense èxit. Igualment, el desembre del 2019 l'organització es va registrar com partit polític per iniciativa de Teresa Rodríguez i IU.
A principis de 2020 Teresa Rodríguez i el seu equip, tot junt amb Anticapitalistes, decideix deixar Podemos arran la decisió de la direcció de Podemos de no permetre un grup propi per Adelante Andalucía al Congrés. El maig del 2020 Anticapitalistes s'uní a Adelante Andalucía. Seguidament, el novembre del 2020, 8 diputats membres del corrent de Teresa Rodríguez, inclosa ella, foren expulsats del grup parlamentari d'Adelante Andalucía al Parlament Andalús a petició d'una diputada d'UP en determinar la mesa del parlament que es tractava de transfuguisme.
La trencadissa de la coalició provocà que els partits membres de la coalició que no formaven part d'UP comencessin un procés de debat que culminà en la refundació "Andalucía No Se Rinde", formada pels membres expulsats del grup parlamentari. El 10 de maig de 2021, els principals portaveus de les formacions participants al procés assembleari "Andalucía No Se Rinde" anunciaren la convocatòria d'una Assemblea Constituent d'Adelante Andalucía a escala nacional.

## Membres
### Partits integrants

| Partit | Líder | Periode |
| Izquierda Andalucista | Mariví Serrano | Des de 2018 |
| Primavera Andaluza | Pilar González | Des de 2018 |
| Anticapitalistes Andalusia | estructura assemblearia | Des de 2018/20 |
| Defender Andalucía | estructura assemblearia | Des de 2021 |

#### Antics membres

| Partit | Partit | Periode |
| | Podemos Andalucía | 2018-2020 |
| | Izquierda Unida Los Verdes-Convocatoria por Andalucía | 2018-2020 |

## Resultats electorals
### Eleccions autonòmiques

Parlament d'Andalusia :
| Any | Líder | Vots | % | Escons | +/– | Govern |
| 2018 | Teresa Rodríguez | 585,949 | 16.19 (4t) | 17 / 109 | Nou | Oposició |
| 2022 | Teresa Rodríguez | 168,960 | 4.58 (5è) | 2 / 109 | 15 | Oposició |

### Eleccions generals

| Any | Líder | Vots | % | Escons | Pos. |
| 2023 | Pilar González | 9064 | 1,42 | 0 / 9 | 5.º |

## Referències

* ↑ «Ana Naranjo y David Moscoso, al frente de Andalucía Adelante para las autonómicas por Córdoba». ABC, 17-09-2018 [Consulta: 2 maig 2019].
* ↑ López Pavón, Teresa «Adelante Andalucía se consagra como la marca de Podemos e IU frente al 'susanismo'». El Mundo, 27-07-2018 [Consulta: 2 maig 2019].
* ↑ López Pavón, Teresa «Podemos impulsa la marca 'Adelante Andalucía' en contra de las directrices de Pablo Iglesias». El Mundo, 26-07-2018 [Consulta: 2 maig 2019].
* ↑ Europa Press «Podemos suma 6 'números uno' e IU dos en las listas conjuntas para las primarias de Adelante Andalucía». El Mundo, 16-09-2018 [Consulta: 2 maig 2019].
* ↑ Rocha, Carlos «Adelante Andalucía tendrá voz pero no voto en la Mesa del Parlamento». Diario de Sevilla, 30-01-2019 [Consulta: 2 maig 2019].
* ↑ Cela, Daniel. «Podemos Andalucía reactiva el pulso con Iglesias para concurrir con la marca Adelante en las elecciones del 10N» (en castellà), 18-09-2019. [Consulta: 25 abril 2022].
* ↑ Cela, Aitor Riveiro, Daniel. «Teresa Rodríguez e IU registran Adelante Andalucía como partido al margen de la dirección de Podemos» (en castellà), 23-12-2019. [Consulta: 25 abril 2022].
* ↑ Santaeulalia, Inés «Anticapitalistas abandona Podemos» (en castellà). El País [Madrid], 12-02-2020. ISSN: 1134-6582.
* ↑ lavozdelsur.es. «Adelante Andalucía integra en la confluencia a Anticapitalistas, la formación de Teresa Rodríguez» (en espanyol europeu), 13-05-2020. [Consulta: 25 abril 2022].
* ↑ Cela, Daniel. «El Parlamento andaluz expulsa a Teresa Rodríguez de su grupo con los votos de PSOE, Ciudadanos y Vox» (en castellà), 18-11-2020. [Consulta: 25 abril 2022].